פיגוע הירי בתחנת הדלק בעלי (2023)

פיגוע הירי הראשון בתחנת הדלק בעלי היה פיגוע ירי שבוצע על ידי שני מחבלים פלסטינים בא' בתמוז ה'תשפ"ג, 20 ביוני 2023 בתחנת דלק ליד עלי שבצפון בנימין. בפיגוע נרצחו ארבעה אזרחים ישראלים; ארבעה נוספים נפצעו – אחד קשה, שניים בינוני ואחד קל. שני המחבלים שביצעו את הפיגוע נהרגו, אחד מהם במהלכו והשני במרדף שהתנהל לאחריו. מספר חודשים לאחר מכן בוצע פיגוע ירי נוסף באותו המקום. במהלך החודשים שקדמו לפיגוע עלה מפלס הפיגועים באזור השומרון. בעקבות זאת הגביר צה"ל את פעילות המעצרים, ויום קודם לפיגוע נעצרו שני מחבלים בג'נין. במהלך נסיגת הכוחות התפתח קרב שבו נפצעו שבעה לוחמי צה"ל, נהרגו שישה מחבלים ונפצעו עשרות נוספים. הפיגוע התרחש סמוך לשעה 16:15. שני מחבלים, מהנד שחאדה וח'אלד מצטפא עבד א-לטיף צבאח, תושבי עוריף ופעילי חמאס שריצו עונשי מאסר בישראל על פעילות טרור ושוחררו, הגיעו ברכב לכניסה שתחת עלי בצפון בנימין. המחבלים פתחו באש לעבר שומר הכניסה לעלי ופצעו אותו באורח בינוני. הם המשיכו מזרחה, נכנסו למתחם תחנת הדלק הסמוכה, וירו לעבר מסעדת "חומוס אליהו" במתחם. הירי נמשך לתוך התחנה כשהם יורים לעבר אנשים בתחנה תוך צעידה לכיוון היציאה, אז נורה אחד מהם. חמישה בני אדם נפצעו, חלקם במצב אנוש, וכעבור זמן קצר נקבע מותם של ארבעה מהם. הנרצחים: אלישע אנטמן (בן 18) ועופר פיירמן (בן 63) שניהם תושבי עלי, הראל מסעוד (בן 21) תושב יד בנימין ונחמן שמואל מורדוף (בן 17) תושב אחיה. סייר ביטחון של היישוב שהיה בקרבת מקום הרג את אחד המחבלים באמצעות נשקו האישי. המחבל הנוסף נמלט באמצעות רכב שגנב בתחנת הדלק, נטש אותו לאחר זמן מה, כשהוא משאיר בתוכו את הנשק עימו ביצע את הפיגוע, רובה M-16, ועלה על מונית בדרך לג'נין. צה"ל ערך חיפושים באזור מחשש למחבלים נוספים בזירה והנחה את תושבי עלי להסתגר בבתיהם. בתום מצוד שנערך כשעתיים בהובלת השב"כ, כוח של הימ"מ הרג את המחבל השני כששהה במונית ליד טובאס. דובר חמאס, חאזם קאסם, הכריז כי שני המחבלים הם פעילי הזרוע הצבאית של חמאס, וטען כי הפיגוע הוא נקמה על פעולת צה"ל בג'נין יום קודם לכן. בשכם ובג'נין חילקו ממתקים עם היוודע דבר הפיגוע. בשל ריבוי הפיגועים וניסיונות הפיגוע בשבועות שקדמו לפיגוע בעלי, דרש יו"ר מועצה אזורית שומרון יוסי דגן לצאת למבצע צבאי נרחב בצפון השומרון נגד הטרור, בהיקף של מבצע חומת מגן. לאחר הפיגוע הצטרפו לקריאתו גם חברים בממשלה ובאופוזיציה. לאחר הפיגוע צה"ל תגבר את גזרת יהודה ושומרון בשלושה גדודים נוספים. באותו הלילה מיפה צה"ל את בתיהם של שני המחבלים בכפר עוריף לקראת הריסתם. שר הביטחון יואב גלנט הנחה את מתאם פעולות הממשלה בשטחים האלוף רסאן עליאן, לשלול את היתרי הכניסה והעבודה בישראל לבני משפחות המחבלים. יום לאחר מכן צה"ל ביצע סיכול ממוקד באמצעות כלי טיס בלתי מאויש והרג שלושה מחבלים פלסטינים בדרכם לבצע פיגוע טרור סמוך לג'נין. זהו הסיכול הממוקד הראשון מהאוויר ביהודה ושומרון מאז האינתיפאדה השנייה, והוא בוצע על רקע הצעה של צה"ל "להעלות מדרגה" במטרה להחזיר את ההרתעה בצפון השומרון לאחר הפגיעה בהרתעה שהתבטאה בעימות בג'נין ובפיגוע בעלי. זמן קצר לאחר הפיגוע פתח צה"ל במבצע בית וגן במחנה הפליטים בג'נין, אליה ניסה לברוח אחד המחבלים שביצעו את הפיגוע. למחרת הפיגוע הודיעו ראש הממשלה בנימין נתניהו, שר הביטחון יואב גלנט ושר האוצר בצלאל סמוטריץ' על קידום מיידי של תכנון כ-1,000 יחידות דיור חדשות בעלי. בליל הפיגוע משפחות המאחז אביתר עלו אל המאחז והשתכנו בו, על דעת ראש הממשלה ושר הביטחון. בלילה שאחרי הפיגוע (בין רביעי לחמישי) הוקם מאחז חדש בשם המור בין מעלה לבונה ועלי. בלילה השני שלאחר הפיגוע (בין חמישי לשישי) הוקמו מספר מאחזים שלא פונו. השר לביטחון לאומי, איתמר בן גביר, אמר שהוא נותן גיבוי מלא לכך. בעקבות הפיגוע החלה שרשרת של פעולות נקם אלימות של יהודים בכפרים הפלסטינים הסמוכים ליישובים יהודים. בערב הפיגוע, מספר שעות בודדות לאחר הפיגוע, פעילי ימין קיצוני הציתו כלי רכב פלסטיניים בחווארה ומטעי זיתים כתג מחיר. צה"ל קרא לתושבים "לא לקחת את החוק לידיים", והדף פעילים מכניסה לעיירה בית פוריכ. כמאה אנשים השחיתו בית ספר בלובאן א-שרקיה. יממה לאחר הפיגוע, כ-200 פעילי ימין קיצוני הציתו כ-30 מכוניות ו-15 בתים פלסטינים בעיירה תורמוס עיא. בלילה שבין רביעי לחמישי פעילי ימין קיצוני מיצהר ניתקו את החשמל בכפר עוריף ממנו יצאו שני המחבלים. במהלך העימותים בתורמוס עיא נהרג פלסטיני אומאר קטין מאש כוח יס"מ שאבטח את לוחמי האש בזמן שפעלו לכיבוי ההצתות סביב הכפר. בימים העוקבים היו פעולות נוספות של פורעים יהודים בכפרים לובאן א-שרקיה וחווארה. הם שרפו רכבים, ניפצו שמשות וחסמו את הגישה לכפרים באמצעות סלעי ענק שזרקו לכבישים. בין המאחזים שהוקמו לאחר הפיגוע, הוקמה חווה סמוך לנווה צוף, שני קילומטרים ממערב לאום צפא. את החווה אכלסו רועי בקר שרעו באדמות הוואדי הסמוך לכפר, שאינן אדמות פרטיות. במחאה על הקמת המאחז, בימים חמישי ושישי (22–23 ביוני) חסמו תושבי אום צפא את כביש הגישה ליישוב עטרת, יידו אבנים על כלי רכב והציתו כלי רכב של צה"ל שהגיע לזירה. בזמן ההתפרעויות נסגר הכביש לנסיעת ישראלים. במהלך השבת (24 ביוני) יצאו כארבעים תושבים מהכפר אל המאחז, והחלו בירי זיקוקים ובהשלכת אבנים לעבר תושביו שרעו בסביבה. עשרות נערי גבעות הוזעקו לעזרת תושבי החווה, הם התעמתו עם תושבי אום צפא ולאחר מכן נכנסו לכפר וגרמו לנזקים ברכוש. הם נכנסו לתוך אום ספא כשפניהם רעולות וחלקם נשאו כלי נשק, ובין היתר הציתו שני בתים באמצעות צמיגים בוערים שהצמידו לדלתות, וניסו להצית בית שלישי, אך לא הספיקו. דווח אף שבוצע ירי חי. בתגובה, מפקד חטיבת בנימין, אליאב אלבז, יחד עם כוחות משטרה מימ"ר ש"י וכוחות שב"כ סגרו את היציאה מעטרת במשך שעות ובצעו חיפושים בבתים וברכבים על מנת לתפוס את המעורבים באירוע. מהתחקיר הראשוני של המשטרה עלה כי יהודים ששהו בעטרת הם אלו שחסמו את הכניסה למקום באמצעות פגיעה בשער, על מנת למנוע מהמשטרה להגיע לכלי הרכב החשודים כאלה ששימשו את המעורבים בתפרעות. נופצו גם מצלמות. כוחות הביטחון ערכו בידוק בכניסה להתנחלות. במוצאי השבת יצאו מאות תושבים מהיישוב עטרת ומיישובים סמוכים, למחות על מדיניות מערכת הביטחון. התושבים חסמו במשך שעות (או שעתיים לפי דיווח אחר) את היציאה מהיישוב כדי למנוע יציאה של רכב גרר שהחרים רכבים של החשודים. בשלב זה, השוטרים החלו להרחיק את התושבים ולעצור אותם, תוך שימוש בכוח. מכלל האירועים נעצרו שלושה חשודים ובהם גם חייל בחופשה. ראש הממשלה בנימין נתניהו וראש מועצה אזורית בנימין ישראל גנץ גינו את ההתפרעויות. גם יו"ר מועצת יש"ע שלמה נאמן גינה את ההתפרעויות וקרא לרשויות אכיפת החוק לטפל בתופעה "ביד קשה". גם שר האוצר בצלאל סמוטריץ' גינה את הפרעות אך מתח ביקורת על ראשי מערכת הביטחון בטענה לענישה קולקטיבית על עטרת ולא על אום צפא. הרמטכ"ל הרצי הלוי, המפכ"ל קובי שבתאי וראש השב"כ רונן בר הוציאו הודעה משותפת בה כינו את התפרעויות המתנחלים ביהודה ושומרון "טרור לאומני". שר האנרגיה ישראל כ"ץ ושרת ההתיישבות אורית סטרוק גינו את הפרעות אך התנגדו לביטוי "טרור לאומני" והשרה סטרוק תקפה בחריפות את דברי השלושה. בעקבות מעצרם של החשודים במאורעות באום צפא, קבוצת רבנים, בהם דוב ליאור, שמואל אליהו, ואליהו זיני חתמו על מכתב בו הם קוראים "לנקוט בענישה קולקטיבית כלפי חממות הטרור והפשע, מדיניות אקטיבית במטרה לגדוע את התקווה של האויב....לצערנו, עוצמת המשילות מופנית כעת מול ציבור יהודי אכפתי". ב-30 ביוני התפרסמה בעיתון "הארץ" מודעה, בכותרת "אין זו דרכה של תורה", שבה קראו מאות מחברי הסגל של אוניברסיטת בר-אילן לממשלת ישראל ולכוחות הביטחון לעצור את הפורעים היהודים. בספטמבר 2023 הוציא הרב דביר טל שמשמש כרב בישיבת תורת החיים את השיר "בוחר באור" לזכרם ולעילוי נשמתם של נחמן שמואל מורדוף, בנו של חיים מורדוף בוגר הישיבה, והראל מסעוד, תושב יד בנימין. בתום ימי השבעה, יצאו תלמידי מוסדות בני דוד יחד עם תושבי עלי וחלק ממשפחות הנרצחים לצעדה שתכליתה היא הרמת הרוח היישובית והכלל ישראלית. בצעדה השתתפו כ-700 אנשים ובסיומה תלמידי המוסדות סיימו ש"ס משניות (פעמיים) לעילוי נשמת ארבעת נרצחי הפיגוע.[דרוש מקור] חבריו של הראל מסעוד שנרצח בפיגוע, הקימו לזכרו מאחז בגוש שילה (באזור המאחז בו התגורר הראל לפני שנרצח). מספר חודשים לאחר הפיגוע, הוציא הזמר החרדי מוטי וייס סינגל-קליפ שצולם בחוות הראל. גל הטרור בישראל (2023) אביתר (מאחז) פיגוע הירי בתחנת הדלק בעלי (2024) אלישע בן קימון, 4 נרצחו בפיגוע ירי ליד עלי. מחבל נורה למוות בזירה, השני חוסל בתום מצוד, באתר ynet, 20 ביוני 2023 אלישע בן קימון, יואב זיתון, פיגוע במסעדה, בריחה ברכב מונע, חיסול ע"י הימ"מ וצוות טקילה: דקה אחר דקה, באתר ynet, 20 ביוני 2023 כוחות הביטחון נטרלו את המפגע שברח מהזירה, באתר צה"ל, 20 ביוני 2023 כתבי חדשות 12, ‏פיגוע ירי רצחני ליד עלי: ישראל בדרך למבצע בשומרון? | כל הפרשנויות, באתר ‏מאקו‏, 20 ביוני 2023 אריה יואלי, ‏אזרח חיסל את המחבל הראשון, הימ"מ את המחבל השני, באתר "סרוגים", 20 ביוני 2023 טרור בתחנת דלק: המחבלים רצחו 4 בני אדם, ניסו להימלט - ונתפסו בתום מרדף, סרטון בערוץ "כאן חדשות", באתר יוטיוב (אורך: 02:33), 20 ביוני 2023 אלישע בן קימון, עינב חלבי, "נסיך התא האיסלאמי" וחברו רצחו 4 | סרטון קשה לצפייה: כך תבצעו פיגועים, באתר ynet, 20 ביוני 2023 דברי הרב לאו על הפיגוע בעלי, סרטון בערוץ "כל מה שמעניין", באתר יוטיוב (אורך: 01:02), 21 ביוני 2023 ביאורים לפי חלק מהפרסומים גם תושבי עטרת היו מעורבים באירוע, אך הם מכחישים זאת אסף גבור, ‏המחבלים שביצעו את הפיגוע בעלי: פעילי חמאס, בעיתון מקור ראשון, 20 ביוני 2023 ארז הראל, שלומי הלר‏, תלמיד כיתה י"ב, חייל משוחרר: אלה הנרצחים בפיגוע בעלי, באתר וואלה, 20 ביוני 2023 טבח סמוך לעלי: הראל, אלישע, נחמן ועופר נרצחו בפיגוע הקשה, באתר עכשיו 14, 20 ביוני 2023 כך נוטרל המחבל בפיגוע: "הילדים נשכבו, ירה בו 10 כדורים עד שנפל", באתר כיפה, 20 ביוני 2023 אוהביה שרעבי, ארבעה בני אדם נרצחו בפיגוע ירי בעלי, באתר ערוץ 7, 20 ביוני 2023 לאחר מרדף ממושך: חוסל המחבל מהפיגוע בעלי, באתר "סרוגים", 20 ביוני 2023, אלון חכמון, ‏הפיגוע בעלי: חוסל המחבל שנמלט מזירת הירי בתחנת הדלק, באתר מעריב אונליין, 20 ביוני 2023 אמיר בוחבוט וגיא אלסטר‏, חמאס: "הפיגוע בעלי - תגובה לפשעי הכיבוש בג'נין", באתר וואלה, 20 ביוני 2023 אלישע בן קימון, עינב חלבי, "נסיך התא האיסלאמי" וחברו רצחו 4 | סרטון קשה לצפייה: כך תבצעו פיגועים, באתר ynet, 20 ביוני 2023 מועצה אזורית שומרון יוצאת למאבק ציבורי: חומת מגן 2 עכשיו, באתר ערוץ 7, 15 ביוני 2023 במערכת הפוליטית דורשים: "הגיע הזמן למבצע צבאי רחב היקף", באתר כיפה, 20 ביוני 2023 גילי כהן, סולימאן מסוודה, רועי שרון ואיתי בלומנטל, בשל ההסלמה: שלושה גדודים יתגברו ביהודה ושומרון, באתר כאן – תאגיד השידור הישראלי, 20 ביוני 2023 קובי פינקלר, טבח ליד עלי: צה"ל מיפה את בית המחבלים, גלנט הנחה לשלול עשרות היתרים מבני משפחותים, באתר ערוץ 7, 21 ביוני 2023 טל לב רם, ‏גלנט הנחה לשלול את עשרות היתרי הכניסה לבני משפחות המחבלים שביצעו את הפיגוע בעלי, באתר מעריב אונליין, 21 ביוני 2023 סיכול אווירי: צה"ל חיסל חוליית מחבלים סמוך לג'נין, באתר "סרוגים", 21 ביוני 2023, אלישע בן קימון, יואב זיתון, סיכול מהאוויר ביו"ש, לראשונה זה כ-20 שנה: חוליית מחבלים חוסלה ליד ג'נין, באתר ynet, 21 ביוני 2023. כטמ"ם סיכל חוליית מחבלים שביצעה פיגועי ירי לעבר יישובים באיו"ש, באתר צה"ל, 21 ביוני 2023. יואב זיתון, אלישע בן קימון, סיכול מהאוויר ביו"ש, לראשונה זה כ-20 שנה: חוליית מחבלים חוסלה ליד ג'נין, באתר ynet, 21 ביוני 2023 עדו בן פורת, נתניהו, גלנט וסמוטריץ' סיכמו: 1000 יחידות דיור חדשות ביישוב עלי, באתר ערוץ 7, 21 ביוני 2023 העליה לאביתר - על דעת נתניהו וגלנט, באתר ערוץ 7, 21 ביוני 2023 יומיים לאחר הטבח: שכונה חדשה "המור" הוקמה בבנימין, באתר ערוץ 7, 22 ביוני 2023 הגר שיזף, שורת מאחזים הוקמה בידיעת הממשלה; בן גביר באביתר: רוצו אל הגבעות, באתר הארץ, 23 ביוני 2023 אלישע בן קימון, בן גביר קורא להקמת עוד מאחזים בלתי-חוקיים? "רוצו אל הגבעות", באתר ynet, 23 ביוני 2023 יואב זיתון, אלישע בן קימון, הצתות, אבנים ועימותים אחרי הפיגוע, חיילים ירו באוויר כדי להרחיק מתנחלים, באתר ynet, 20 ביוני 2023. יואב זיתון, אלישע בן קימון, מתנחלים השחיתו בית ספר פלסטיני אחרי הפיגוע, שדות רבים הוצתו | תיעוד, באתר ynet, 20 ביוני 2023. חנן גרינווד ודנה בן שמעון, מתיישבים הציתו עשרות בתים ורכבים: עימותים אלימים בתורמוס עיא, באתר ישראל היום, 21 ביוני 2023 ספיר ליפקין, ‏כנקמה על הטבח בעלי: מתנחלים הציתו רכוש בכפרים ביהודה ושומרון, באתר ‏מאקו‏, 21 ביוני 2023 הגר שיזף, ג'קי חורי ויניב קובוביץ, כ-200 מתנחלים הציתו בתים ומכוניות בתורמוס עיא; פלסטיני נהרג מאש שוטרים, באתר הארץ, 21 ביוני 2023 ביצהר טוענים: ניתקנו את החשמל בכפר עוריף בתגובה לפיגוע ליד עלי, באתר ערוץ 7, 22 ביוני 2023 חנן גרינווד, מתיישבים הציתו בתים ורכבים בתורמוס עיא, נתניהו: "לא נקבל התפרעויות", באתר ישראל היום, 21 ביוני 2023 אלון חכמון, ‏הציתו רכבים וניפצו חלונות: צעירים יהודים בפעולות נקם בעקבות הפיגוע, באתר מעריב אונליין, 21 ביוני 2023 הקול היהודי - ההתקפה הערבית בנווה צוף: זה מה שקרה באמת, באתר הקול היהודי, ‏2023-06-25 השתלשלות האירועים בעטרת, צעד אחר צעד, באתר ערוץ 7 קלמן ליבסקינד, ‏שוב מתברר שהעיתונות העברית היא הנשק האפקטיבי ביותר של האויב | קלמן ליבסקינד, באתר מעריב אונליין, 30 ביוני 2023 ההתפרעות באום צפא: ישראלי עוכב ע"י כוחות הביטחון, פלסטינים הציתו רכב צבאי, באתר ynet, 24 ביוני 2023. ראש מועצת בנימין: "במקום לעצור את הפורעים הם דורשים מההתיישבות לגנות - מגוחך", סרטון בערוץ "עכשיו 14", באתר יוטיוב (אורך: 04:44). רבקי גולדפינגר, שטח הפקר, באתר ערוץ 7, 29 ביוני 2023 הלילה: יהודים השחיתו רכוש בעטרת, לוחמים יוקפצו מאימון לתגבור באיו"ש, באתר ynet, 25 ביוני 2023 הנסיעה בשבת, הצתות הבתים, הירי והבריחה דרך הגדר: כך התפרעו עשרות צעירים יהודים באום ספא, באתר ynet, 25 ביוני 2023 שילה פריד, ‏יידוי אבנים, הצתות וסגר על ישוב: אירועי השבת בבנימין, בעיתון מקור ראשון, 25 ביוני 2023. יהושע בריינר והגר שיזף, תחקיר המשטרה: בניגוד לדברי בן גביר, יהודים חסמו את שער הכניסה להתנחלות עטרת, באתר הארץ, 25 ביוני 2023 ההתקפה הערבית בנווה צוף - זה מה שקרה באמת, באתר הקול היהודי, ‏25 ביוני 2023 חייל צה"ל עוכב בחשד שהשתתף בהתפרעויות באום צפא; בן גביר: "אסור לעבור על החוק", באתר ‏מאקו‏, 25 ביוני 2023 103FM, ‏"כשיש אירוע בת"א - לא אומרים התל-אביבים לא בסדר", באתר מעריב אונליין, 22 ביוני 2023 יו"ר מועצת יש"ע: אל לנו להידמות לאויב אכזר, יתכבדו רשויות החוק ויטפלו ביד קשה, באתר ערוץ 7, 24 ביוני 2023 בצלאל סמוטריץ', סמוטריץ': לקיחת החוק לידיים היא רעה ומזיקה, עלולה להביא לאבדן שליטה ואנרכיה מסוכנת, באתר ערוץ 7, 24 ביוני 2023 אמיר בוחבוט, שלומי הלר ויקי אדמקר‏, ראשי מערכת הביטחון: פרעות המתנחלים בכפרים - טרור לכל דבר, באתר וואלה, 24 ביוני 2023. השר ישראל כ"ץ על ההתפרעויות ביו"ש: "אלה מעשים לא נכונים, אבל טרור זה דבר אחר", באתר ערוץ 7, 25 ביוני 2023. שמונה: אפס אפס, “מי אתם, כח וגנר?”: סטרוק במתקפה חריפה נגד הרמטכ”ל, המפכ”ל וראש השב”כ, באתר קול ברמה, ‏26 ביוני 2023 חנן גרינווד, רבנים בכירים בקריאה שלא לפעול נגד יהודים שפגעו בפלשתינים: "אנו דורשים מראשי מערכת הביטחון להבחין בין אוהב לאויב", באתר ישראל היום, 26 ביוני 2023 בוחר באור - דביר טל, סרטון בערוץ "דביר טל", באתר יוטיוב (אורך: 04:16) דביר טל בסינגל חדש: "בוחר באור", באתר www.hidabroot.org, ‏2023-09-13 יאיר טוקר, ‏דביר טל בסינגל ביכורים חדש: "בוחר באור", באתר כיכר השבת, 13 בספטמבר 2023 מוטי וייס - תחזיר את השנים | Moti Weiss - Tachzir Et Hashanim, נבדק ב-2023-08-20